b"\n_START_ARTICLE_\nEscola d'Organitzaci\xc3\xb3 Industrial\n_START_PARAGRAPH_\nL'Escola d'Organitzaci\xc3\xb3 Industrial fou la primera escola de negocis a Espanya i avui en dia fundaci\xc3\xb3. Fundada el 1955 pel soci\xc3\xb2leg Ferm\xc3\xadn de la Sierra, des de 1997 pass\xc3\xa0 a ser una fundaci\xc3\xb3._NEWLINE_Els objectius de la instituci\xc3\xb3 s\xc3\xb3n: formar directius i t\xc3\xa8cnics a l'\xc3\xa0mbit de l'empresa industrial, potenciar l'intercanvi entre el m\xc3\xb3n empresarial i la universitat, promoci\xc3\xb3 de la col\xc2\xb7laboraci\xc3\xb3 amb centres de formaci\xc3\xb3 de grans grups empresarials i oferir m\xc3\xa0sters per a graduats sense experi\xc3\xa8ncia._NEWLINE_El 1955 va ser creada per acord dels ministeris d'Ind\xc3\xbastria i d'Educaci\xc3\xb3. El primer president de l'escola fou el propi fundador i el 1957 es va fer el primer curs. Des de 1991, desenvolup\xc3\xa0 programes docents i de post-grau a Am\xc3\xa8rica._NEWLINE_L'abril de 1997 es convert\xc3\xad en una fundaci\xc3\xb3 que pertany al Ministeri d'Ind\xc3\xbastria i Energia espanyol i diverses empreses: CDTI, CECA, Ericsson, Fundaci\xc3\xb3 Airtel M\xc3\xb3vil i Retevisi\xc3\xb3n."